อยากกินส้มตำเห็นราคา 39฿ / จาน 
แถมมีกระทะปิ้งย่าง กับหม้อจิ้มจุ่ม อาหารมาตามสายพาน ดูดีทีเดียว 
แต่พอสั่งส้มตำไทยมาลอง จานเล็กนิดเดียว แถมรสชาติเผ็ดอย่างเดียวไม่อร่อยเลยค่ะ ผัก และเนื้อบนสายพานวางจนเหี่ยวซีดไม่ค่อยน่าทาน เลือกเนื้อแบบธรรมดามาลอง จานละ 59฿ เนื้อก็โอเคค่ะไม่เหนียว แต่น้ำจิ้มก็ไม่ได้เรื่องเลย
ผักจานละ 19฿ แต่ปริมาณน้อยมาก แพงเกินเหตุค่ะ
คือ อาหารมาตามสายพานเหมือน พวกบุฟเฟ่ชาบูชิ แต่ชาบูชิเขาไม่อั้นค่ะ อันนี้จะหยิบต้องคิดเพราะคิดราคาเป็นจาน ถ้าหยิบกินเพลินๆตอนจ่ายตังค์อาจจะล้มละลายได้ 
ใจจริงอยากเช็คบิลตั้งแต่ส้มตำละค่ะ รสชาติไม่อร่อยเลย อาหารบนสายพานไม่น่าหยิบสักอย่าง เช็คบิลเสร็จเดินไปหาข้าวร้านอื่นกินต่อค่ะ เพราะจ่ายที่หลักหลายร้อยยังรู้สึกเหมือนไม่ได้ทานอะไร ผิดหวังค่ะ